ช่วงนี้เป็นอะไรไม่รู้ค่ะ มีตกขาวไหลบ่อยและมาในปริมาณเท่าๆกับตอนใกล้เป็นประจำเดือนแต่ช่วงหลังมาก่อนช่วงที่เป็นประจำเดือนหลายอาทิตย์แถมมีเลือดคล้ายประจำเดือนจางๆออกมาด้วย ทั้งๆที่ยังไม่ใกล้ช่วงรอบเดือน มีความผิดปกติอะไรหรือเปล่าคะป.ล.กินยาคุมแบบแผง 28 เม็ด
สวัสดีค่ะ การมีตกขาวออกมามากผิดปกติ และมีเลือดปน อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 ผลข้างเคียงจากการใช้ยาคุม หมายถึงทำให้มีเลือดออกกระปริดกระปรอยระหว่างรอบเดือนได้ แต่อาจไม่อธิบายเรื่องตกขาวมามากการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ควรไปพบสูตินรีแพทย์ถ้าตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอดเยอะ ปัสสาวะแสบขัดหรือปนเลือด